CELEX: 62017TA0012
Language: sk
Date: 2018-09-27 00:00:00
Title: Vec T-12/17: Rozsudok Všeobecného súdu z 27. septembra 2018 – Mellifera/Komisia („Ochrana spotrebiteľa — Vykonávacie nariadenie (EÚ) 2016/1056 — Vykonávacie nariadenie o predĺžení obdobia schválenia účinnej látky ‚glyfozát‘ — Nariadenie (ES) č. 1367/2006 — Žiadosť o vnútorné preskúmanie — Článok 2 ods. 1 písm. g) a článok 10 ods. 1 nariadenia č. 1367/2006 — Opatrenie individuálneho určenia — Aarhuský dohovor“)

26.11.2018   
            
            
               SK
            
            
               Úradný vestník Európskej únie
            
            
               C 427/48
            
         
      Rozsudok Všeobecného súdu z 27. septembra 2018 – Mellifera/Komisia
      (Vec T-12/17) (1)
      
      („Ochrana spotrebiteľa - Vykonávacie nariadenie (EÚ) 2016/1056 - Vykonávacie nariadenie o predĺžení obdobia schválenia účinnej látky ‚glyfozát‘ - Nariadenie (ES) č. 1367/2006 - Žiadosť o vnútorné preskúmanie - Článok 2 ods. 1 písm. g) a článok 10 ods. 1 nariadenia č. 1367/2006 - Opatrenie individuálneho určenia - Aarhuský dohovor“)
      (2018/C 427/61)
      Jazyk konania: nemčina
      
         Účastníci konania
      
      
         Žalobkyňa: Mellifera eV, Vereinigung für wesensgemäße Bienenhaltung (Rosenfeld, Nemecko) (v zastúpení: A. Willand, advokát)
      
         Žalovaná: Európska komisia (v zastúpení: G. Gattinara a C. Hermes, splnomocnení zástupcovia)
      
         Predmet veci
      
      Návrh založený na článku 263 ZFEÚ na zrušenie rozhodnutia Komisie Ares(2016) 6306335 z 8. novembra 2016, ktorým sa zamieta žiadosť o vnútorné preskúmanie založená na článku 10 nariadenia Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v. EÚ L 264, 2006, s. 13), vykonávacieho nariadenia Komisie (EÚ) 2016/1056 z 29. júna 2016, ktorým sa mení vykonávacie nariadenie (EÚ) č. 540/2011, pokiaľ ide o predĺženie obdobia schválenia účinnej látky glyfozát (Ú. v. EÚ L 173, 2016, s. 52)
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Mellifera eV, Vereinigung für wesensgemäße Bienenhaltung, znáša svoje vlastné trovy konania a je povinná nahradiť trovy konania, ktoré vznikli Európskej komisii.
               
            
         (1)  Ú. v. EÚ C 63, 27.2.2017.